Rezultatet në Ajoua 2016
Fiton Ted Cruz; Clinton, Sanders të mbërthyer në barazim
Senatori Ted Cruz ishte fituesi i zgjedhjeve paraprake presidenciale republikane në Iowa, në provën e parë zyrtare të fushatës presidenciale. Por gara e demokratëve mes Hillary Clinton dhe sfiduesit Bernie Sanders përfundoi në barazim duke sugjeruar një betejë të gjatë përpara. Cruz kishte pas në një distancë të vogël miliarderin Donald Trump dhe senatorin nga Florida Marco Rubio, i cili u paraqit mjaft mire dhe që mund ta shjfrytëzojë këtë për garat e ardhshme. Senatori i Teksasit Ted Cruz, një politikan konservator, doli mbi kandidatët e shumtë republikanë dhe shpalli fitoren. Donald Trump, që kryesoi garën për muaj me rradhë, doli i dyti dhe premtoi të fitojë në betejën tjetër, atë në Nju Hemshër. Senatori i Floridas Marco Rubio u radhit i treti, çuditërisht menjëherë pas Trumpit, duke dalë ndoshta si kandidati më favorit nga republikanët. Republikanët morën pjesë në shifra rekord në këto zgjedhje, si këtu në këtë qendër. ku Sheila Waller mbështeti Marco Rubion. Gara mes demokratëve ishte shumë e ngushtë mes Hillary Clinton-it dhe Bernie Sanders-it. Por Clinton u shpreh sikur të kishte fituar. Sanders gjithashtu shpalli fitore, i rrethuar nga votuesit e rinj që mbështesin mesazhin e tij për ekonominë. Ai është i gatshëm të shkojë në Nju Hemshër ku kryeson ndjeshëm ndaj zonjës Clinton. Demokratët që morrën pjesë në votime ishin gjithashtu të shumtë. Në Des Moines, përkrahësit e Sanders-it dhe Clinton-it mezi prisnin të votonin. Demokrati Martin O'Malley dhe republikani Mike Huckabee i ndërprenë fushatat e tyre pas rezultatit të dobët në Ajoua. Të tjerët po bëhen gati për garën në Nju Hemshër të martën e ardhshme.